VAKARŲ LIETUVOS MUITININKŲ ASOCIACIJOS VALDYBOS POSĖDIS

2022 m. gruodžio 6 d. Nr.22/05

Klaipėda

Posėdis įvyko gruodžio 6 d. 12 val. Pirmininkė – Loreta Sakavičiūtė.

Sekretorė – Jolanta Locaitienė.

Posėdyje dalyvavę VLMA valdybos nariai: Ramunė Rovbutienė (per TEAMS programą), Edita Urbonė, Birutė Uselienė, Sandra Kisieliūtė, Valda Ėringienė, Adelė Giedraitė

DARBOTVARKĖ:

1. Dėl labdaros ir paramos paskirstymo ir išdalinimo.
2. Dėl visuotinio susirinkimo 2023 m. sausio-vasario mėn. neformalioje aplinkoje (boulingo klube) Tarptautinei muitininkų dienai pažymėti ( drausmės mokestis , svečiai, scenarijus, apdovanojimai ir pan.).
3. Dėl VLMA kelionių krypčių ir jų finansavimo politikos.
4. Dėl nario mokesčio mokėjimo, nedrausmingų narių šalinimo.
5. Dėl naujų narių priėmimo, asociacijos idėjų sklaidos - naujų narių kvietimo.
6. Dėl paramos gavimo politikos.
7. Einamieji klausimai.

SVARSTYTA. Dėl labdaros ir paramos paskirstymo ir išdalinimo.

NUTARTA. 2022-11-26 kelionės metu į Kauną surinktus labdaros aukcione 400 Eur paskirstyti ir įpareigoti L. Sakavičiūtę ir A. Giedraitę perduoti padalintus pinigus po 200 Eur kolegęms: V. Dakpienei, auginančiai 4 vaikus, V. Arnotienei, auginančiai 2 neįgalius vaikus. Įpareigoti finansininkę A. Giedraitę iš VLMA sąskaitos pervesti 200 Eur Ukrainą remiančiam fondui VŠI Yellw/Blue.

SVARSTYTA. Dėl visuotinio susirinkimo 2023 m. sausio-vasario mėn. neformalioje aplinkoje (boulingo klube) Tarptautinei muitininkų dienai pažymėti (drausmės mokestis, svečiai, scenarijus, apdovanojimai ir pan.).

NUTARTA. Paminėti Tarptautinę muitininkų dieną 2023-02-04 boulingo klube, paskirtos atsakingos B. Uselienė, J. Locaitienė, L. Sakavičiūtė už renginio organizavimą. Nustatyti drausmės mokestį VLMA nariams 5 Eur, svečiams -10 Eur. Iš VLMA sąskaitos dengiama: takeliai, boulingo batai, šventiniai saldumynai, apdovanojimai. Visuotinį susirinkimą organizuoti atskiru sprendimu iki 2023-04-30.

SVARSTYTA. Dėl VLMA kelionių krypčių ir jų finansavimo politikos;

NUTARTA. Vykti į Bučeli koncertą 2023-11-24, leisti iš VLMA sąskaitos apmokėti už bilietus, vykstantieji už juos perveda į VLMA sąskaitą už bilietą po 70 Eur (įskaičiuotas ir administravimo mokestis), už kelionę VLMA nariai nemoka, svečiai – po 20 Eur, jei nesikeis autobuso nuomos kainos. Keliones organizuoti pagal asociacijos finansines galimybes, atsižvelgiant į daugumos narių pageidavimus, išreikštus FC MS VLMA grupėje.

SVARSTYTA. Dėl VLMA nario mokesčio mokėjimo

NUTARTA. Įpareigoti VLMA finansininkę iki 2022-12-31 pateikti nemokančių nario mokesčio narių sąrašą. Nemokančius daugiau kaip 4 metus nario mokesčio asmenis išbraukti iš VLMA narių sąrašo.

SVARSTYTA. Dėl naujų narių priėmimo, asociacijos idėjų sklaidos - naujų narių kvietimo.

NUTARTA. Visokeriopai skleisti VLMA idėjas, vykdomą labdarą ir turiningą laisvalaikio leidimą, tuo tikslu kviesti visus muitininkus į profesinę šventę 2023-02-04 boulinge.

SVARSTYTA Dėl paramos gavimo politikos.

NUTARTA. Agituoti kolegas ir šeimos narius prisidėti prie VLMA veiklos pervedant dalį pajamų mokesčio.

SVARSTYTA. Kiti organizaciniai klausimai.

NUTARTA. VLMA valdybos posėdžius organizuoti pagal poreikį, bet nerečiau kaip kas antrą mėnesį. Organizuoti sveikinimus. Bendrauti ir per socialinius tinklus.

Posėdžio pirmininkė Loreta Sakavičiūtė

Posėdžio sekretorė Jolanta Locaitienė